b'\n_START_ARTICLE_\nAIM-120 AMRAAM\n_START_SECTION_\nLatar belakang\n_START_PARAGRAPH_\nProgram reka bentuk konsep bagi program AMRAAM telah disiapkan pada bulan Februari 1979, apabila Tentera Udara A.S telah memilih 2 dari 5 kontraktor pertahanan yang bertanding iaitu firma Hughes Aircraft Co. dan Raytheon Co., untuk menyambung program ini ke fasa pengesahan._NEWLINE_Semasa fasa pengesahan selama 33 bulan, kontraktor menyambung pembangunan peluru berpandu dengan membina pekakasan sebenar untuk menunjukkan konsep keupayaan teknologi sebenar peluru berpandu ini. Program ini telah ditamatkan pada bulan Disember 1981, setelah kedua-dua kontraktor melakukan ujian penerbangan yang mana memenuhi kehendak tentera udara dan laut. Tentera udara dan laut telah memilih Missile System Group dari firma Hughes Aircraft Co., Canoga Park, California, sebagai pemaju berskala penuh manakala firma Raytheon pula dipilih sebagai pengeluar. Kontrak pengeluaran telah dianugerahkan kepada kedua-dua kontraktor pada tahun 1987.\n_START_SECTION_\nCiri-ciri\n_START_PARAGRAPH_\nPeluru berpandu AMRAAM telah meningkatan keupayaan tempur tentera Amerika Syarikat dan tentera udara dari negara-negara sekutu Amerika Syarikat dalam menentang ancaman masa kini dan hadapan senjata udara-ke-udara tentera musuh._NEWLINE_Peluru berpandu AMRAAM adalah lebih laju, ringan dan kecil, membuatkan ia sangat berguna semasa digunakan dalam serangan sasaran pada aras rendah. Ia mengabungkan radar aktif dengan unit rujukan inersia dan sistem mikro komputer, menjadikan peluru berpandu ini kurang bergantung pada sistem kawalan tembakan pesawat. Setelah peluru berpandu menghampiri sasaran, radar aktifnya akan mengalih alih tugas untuk mengawalnya ke sasaran. Ini membolehkan juruterbang untuk menyerang sasaran-sasaran lain.'